CELEX: 32017D1395
Language: el
Date: 2017-07-26 00:00:00
Title: Απόφαση (ΕΕ, Ευρατόμ) 2017/1395 της Επιτροπής, της 26ης Ιουλίου 2017, για τον διορισμό δύο μελών της επιτροπής ανεξάρτητων διακεκριμένων προσωπικοτήτων, σύμφωνα με το άρθρο 11 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων

28.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 197/6
            
         ΑΠΌΦΑΣΗ (ΕΕ, Ευρατόμ) 2017/1395 ΤΗΣ ΕΠΙΤΡΟΠΉΣ
   της 26ης Ιουλίου 2017
   για τον διορισμό δύο μελών της επιτροπής ανεξάρτητων διακεκριμένων προσωπικοτήτων, σύμφωνα με το άρθρο 11 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 224,
   Έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (EE, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ, Ευρατόμ) αριθ. 1141/2014 προβλέπει ότι οι δύο αυτές μορφές οντοτήτων θα πρέπει, ως προϋπόθεση για την καταχώρισή τους, να τηρούν, τόσο στα προγράμματά τους όσο και στις δραστηριότητές τους, τις αξίες επί των οποίων ερείδεται η Ένωση, όπως διατυπώνονται στο άρθρο 2 της Συνθήκης για την Ευρωπαϊκή Ένωση, και ιδίως τον σεβασμό της ανθρώπινης αξιοπρέπειας, της ελευθερίας, της δημοκρατίας, της ισότητας, του κράτους δικαίου και τον σεβασμό των ανθρωπίνων δικαιωμάτων, συμπεριλαμβανομένων των δικαιωμάτων των μελών μειονοτήτων.
            
         
               (2)
            
            
               Σε περιπτώσεις όπου εγείρονται αμφιβολίες ως προς το εάν κάποιο κόμμα ή ίδρυμα εκπληρώνει την εν λόγω απαίτηση στην πράξη, το Ευρωπαϊκό Κοινοβούλιο, το Συμβούλιο ή η Επιτροπή μπορεί να υποβάλει αίτηση στην αρχή για τα ευρωπαϊκά πολιτικά κόμματα και τα ευρωπαϊκά πολιτικά ιδρύματα, με την οποία θα καλούν την αρχή να ελέγξει την κατάσταση.
            
         
               (3)
            
            
               Πριν καταλήξει σε απόφαση σχετικά με το εάν θα διαγράψει ένα ευρωπαϊκό πολιτικό κόμμα ή ένα ευρωπαϊκό πολιτικό ίδρυμα από το Μητρώο, η αρχή διαβουλεύεται με επιτροπή ανεξάρτητων διακεκριμένων προσωπικοτήτων, η οποία διατυπώνει γνώμη εντός δύο μηνών.
            
         
               (4)
            
            
               Δυνάμει του άρθρου 11 παράγραφος 1 του κανονισμού (ΕΕ, Ευρατόμ) αριθ. 1141/2014, συγκροτείται επιτροπή ανεξάρτητων διακεκριμένων προσωπικοτήτων.
            
         
               (5)
            
            
               Το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 ορίζει ότι η επιτροπή αποτελείται από έξι μέλη και ότι το Ευρωπαϊκό Κοινοβούλιο, το Συμβούλιο και η Επιτροπή διορίζουν από δύο μέλη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Οι ακόλουθοι διορίζονται μέλη της επιτροπής ανεξάρτητων διακεκριμένων προσωπικοτήτων για τη διάρκεια της θητείας της επιτροπής:
   
               —
            
            
               η κ. Meglena KUNEVA,
            
         
               —
            
            
               ο κ. António VITORINO.
            
         2.   Ο διορισμός υπόκειται στην υπογραφή, από κάθε διορισθέν μέλος, της δήλωσης ανεξαρτησίας και απουσίας σύγκρουσης συμφερόντων που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 26 Ιουλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 317 της 4.11.2014, σ. 1.
   
      ΠΑΡΑΡΤΗΜΑ
      
         ΔΗΛΩΣΗ ΑΝΕΞΑΡΤΗΣΙΑΣ ΚΑΙ ΑΠΟΥΣΙΑΣ ΣΥΓΚΡΟΥΣΗΣ ΣΥΜΦΕΡΟΝΤΩΝ
      
      Ο κάτωθι υπογεγραμμένος, …, δηλώνω ότι έχω λάβει υπόψη το άρθρο 11 παράγραφος 1 του κανονισμού (ΕΕ, Ευρατόμ) αριθ. 1141/2014 του Ευρωπαϊκού Κοινοβουλίου και του Συμβουλίου σχετικά με το καθεστώς και τη χρηματοδότηση των ευρωπαϊκών πολιτικών κομμάτων και των ευρωπαϊκών πολιτικών ιδρυμάτων και θα ασκώ τα καθήκοντά μου ως μέλους της επιτροπής ανεξάρτητων διακεκριμένων προσωπικοτήτων με πλήρη ανεξαρτησία και σε πλήρη συμμόρφωση με τους κανόνες του εν λόγω κανονισμού. Δεν θα ζητώ ούτε θα λαμβάνω οδηγίες από οποιοδήποτε θεσμικό όργανο ή κυβέρνηση ή από οποιοδήποτε άλλο όργανο, υπηρεσία ή οργανισμό. Θα απέχω από κάθε πράξη ασυμβίβαστη προς τη φύση των καθηκόντων μου. Δηλώνω, εξ όσων γνωρίζω, ότι δεν συντρέχει στο πρόσωπό μου σύγκρουση συμφερόντων. Υπάρχει σύγκρουση συμφερόντων όταν η αμερόληπτη και αντικειμενική άσκηση των καθηκόντων μου ως μέλους της επιτροπής ανεξάρτητων διακεκριμένων προσωπικοτήτων επηρεάζεται από λόγους οικογενειακούς, προσωπικής ζωής, πολιτικών, εθνικών, φιλοσοφικών ή θρησκευτικών δεσμών, οικονομικού συμφέροντος ή κάθε άλλης σύμπτωσης συμφερόντων με αποδέκτη. Συγκεκριμένα, δηλώνω ότι δεν είμαι μέλος του Ευρωπαϊκού Κοινοβουλίου, του Συμβουλίου ή της Επιτροπής. Δεν έχω εκλεγεί. Δεν είμαι μόνιμος υπάλληλος ή μέλος του λοιπού προσωπικού της Ευρωπαϊκής Ένωσης. Δεν είμαι εν ενεργεία ή πρώην υπάλληλος ευρωπαϊκού πολιτικού κόμματος ή ευρωπαϊκού πολιτικού ιδρύματος.
      (τόπος) …,
      [ΗΜΕΡΟΜΗΝΙΑ + ΥΠΟΓΡΑΦΗ του διορισθέντος μέλους της επιτροπής ανεξάρτητων διακεκριμένων προσωπικοτήτων]